കര്ഷകര്ക്കെതിരായ പൊലീസ് അതിക്രമത്തില് പ്രതിഷേധിച്ചു തിരുവനന്തപുരം: പഞ്ചാബിലും ഹരിയാനയിലും കര്ഷകര്ക്കെതിരായി പൊലീസ് നടത്തിയ അതിക്രമത്തിനെതിരെ എസ്.ഡി.പി.െഎ സംസ്ഥാന വ്യാപകമായി പ്രതിഷേധം സംഘടിപ്പിച്ചു. സെക്രട്ടേറിയറ്റിന് മുന്നില് നടത്തിയ പ്രതിഷേധത്തിന് പാര്ട്ടി തിരുവനന്തപുരം ജില്ല ജനറല് സെക്രട്ടറി പ്രാവച്ചമ്ബലം അഷറഫ്, ജില്ലാ സെക്രട്ടറി ഷബീര് ആസാദ് എന്നിവര് നേതൃത്വം നല്കി. സംസ്ഥാനത്തെ എല്ലാ ജില്ല ആസ്ഥാനങ്ങളിലും പ്രതിഷേധ പ്രകടനം നടത്തി. പ്രതിഷേധ റാലിയില് പാര്ട്ടി സംസ്ഥാന, ജില്ല നേതാക്കള് സംസാരിച്ചു. കര്ഷകരുടെ തല തല്ലിപ്പൊളിക്കാന് നിര്ദേശം നല്കിയ കര്ണാല് എസ്.ഡി.എം ആയുഷ് സിന്ഹക്കെതിരെ ശക്തമായ നിയമനടപടി സ്വീകരിക്കണമെന്ന് നേതാക്കള് ആവശ്യപ്പെട്ടു.